
PARLAMENTUL  ROMÂNIEI

CAMERA  DEPUTAŢILOR

	Comisia pentru apărare, ordine publică şi siguranţă naţională 

Nr.  32/304
	
	                               Bucureşti,   23.11.2010
                               PL x- 520


           RAPORT

asupra propunerii legislative pentru modificarea şi completarea
OUG nr. 194/2002 privind regimul străinilor în România
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în fond, cu propunerea legislativă, pentru modificarea şi completarea OUG nr. 194/2002 privind regimul străinilor în România trimisă cu adresa nr. PL x - 520, din   9 noiembrie 2010, înregistrată sub nr. 32/304 din 10 noiembrie 2010.

Potrivit prevederilor art. 75 din Constituţie şi ale art. 92  alin. (9) pct. 2 din Regulamentul Camerei Deputaţilor, Camera Deputaţilor este Cameră decizională.

Senatul a respins propunerea legislativă în şedinţa sa din 22 septembrie 2010.
Comisia juridică,  de disciplină şi imunităţi a avizat favorabil iniţiativa legislativă, prin avizul nr. PL-x 520/2010.

Comisia pentru buget, finanţe şi bănci a avizat favorabil propunerea legislativă, prin avizul nr. 508 din 17.11.2010.
Comisia pentru egalitatea de şanse pentru femei şi bărbaţi a avizat negativ propunerea legislativă, cu avizul 37/811 din 17.11.2010.
Consiliul Legislativ a avizat favorabil iniţiativa legislativă, cu observaţii şi propuneri, conform avizului nr. 341 din 31.03.2010.

Obiectul de reglementare îl constituie modificarea şi completarea Ordonanţei de Urgenţă a Guvernului nr. 194/2002 privind regimul străinilor în România, republicată, în sensul scutirii de la plata taxelor consulare şi a taxei de eliberare/prelungire a permisului de şedere temporară pentru studii a studenţilor străini de origine română.
În conformitate cu prevederile art. 61 din Regulamentul Camerei Deputaţilor republicat, membrii comisiei  au examinat propunerea legislativă în şedinţa din 23 noiembrie 2010.

La lucrări au fost prezenţi, din totalul de 25 de deputaţi, 20 de membri ai comisiei.

La dezbateri a participat, în calitate de invitat, doamna chestor de poliţie Irina Alexe, şeful Departamentului pentru relaţia cu Parlamentul din cadrul Ministerului Administraţiei şi Internelor.

În urma dezbaterii, membrii comisiei au hotărât, cu unanimitate de voturi, să propună Plenului Camerei Deputaţilor adoptarea iniţiativei legislative pentru modificarea şi completarea OUG nr. 194/2002 privind regimul străinilor în România.

 În raport de obiectul şi conţinutul său propunerea legislativă face parte din categoria legilor ordinare.

          
       PREŞEDINTE                               SECRETAR,


   Costică  Canacheu                     Eugen  Bădălan                                                                                                  

Întocmit: Consilier parlamentar  George Cucu

